Ehdotus NEUVOSTON PÄÄTÖS Euroopan unionin ja sen jäsenvaltioiden sekä Keski-Amerikan välisellä assosiaatiosopimuksella perustetussa assosiaationeuvostossa esitettävästä Euroopan unionin kannasta, joka koskee päätösten tekemistä assosiaationeuvostossa assosiaationeuvoston ja assosiaatiokomitean työjärjestyksistä, X osastossa tarkoitettua riitojen ratkaisemista koskevasta työjärjestyksestä sekä paneelin jäseniin ja sovittelijoihin sovellettavista menettelysäännöistä, paneelin jäsenten luettelosta ja kaupan ja kestävän kehityksen asiantuntijoiden luettelosta /* COM/2014/0237 final - 2014/0130 (NLE) */





PERUSTELUT 1. EHDOTUKSEN TAUSTA Sopimus Euroopan unionin ja sen jäsenvaltioiden sekä Keski-Amerikan välisestä assosiaatiosta, jäljempänä ’sopimus’, allekirjoitettiin 29. kesäkuuta 2012, ja sitä on sovellettu väliaikaisesti 1. elokuuta 2013 alkaen Nicaraguan, Hondurasin ja Panaman osalta, 1. lokakuuta 2013 alkaen El Salvadorin ja Costa Rican osalta ja 1. joulukuuta 2013 alkaen Guatemalan osalta. Sopimuksen 5 artiklan 2 kohdassa määrätään, että assosiaationeuvosto vahvistaa työjärjestyksensä. Sopimuksen 7 artiklan 3 kohdassa määrätään, että assosiaationeuvosto vahvistaa assosiaatiokomitean työjärjestyksen. Sopimuksen 8 artiklan 6 kohdassa määrätään, että assosiaationeuvosto vahvistaa alakomiteoiden työjärjestyksen. Sopimuksen 297 artiklan 2 kohdassa määrätään, että assosiaationeuvosto hyväksyy luettelon 17 asiantuntijasta, joilla on asiantuntemusta ympäristölainsäännön, kansainvälisen kaupan tai kansainvälisistä sopimuksista johtuvien riitojen ratkaisemisen alalla, sekä luettelon 17 asiantuntijasta, joilla on asiantuntemusta työlainsäädännön, kansainvälisen kaupan tai kansainvälisistä sopimuksista aiheutuvien riitojen ratkaisemisen alalla. Sopimuksen 325 artiklan 1 kohdassa määrätään, että assosiaationeuvosto laatii luettelon 36 henkilöstä, jotka ovat halukkaita ja kykeneviä toimimaan riitojen ratkaisemista käsittelevässä sopimuksen IV osan X osastossa tarkoitetun paneelin jäseninä. Sopimuksen 328 artiklan 1 kohdassa määrätään, että assosiaationeuvosto hyväksyy työjärjestyksen ja menettelysäännöt sopimuksen X osastossa tarkoitetun riitojen ratkaisemisen alalla. Liitteenä oleva ehdotus on ehdotus neuvoston päätökseksi, jolla hyväksytään kanta, jonka Euroopan unioni esittää assosiaationeuvostossa edellä mainitussa asiassa. 2. KUULEMISTEN TULOKSET Assosiaationeuvoston ja assosiaatiokomitean työjärjestyksestä, X osastossa tarkoitettua riitojen ratkaisemista koskevasta työjärjestyksestä sekä paneelin jäseniin ja sovittelijoihin sovellettavista menettelysäännöistä, paneelin jäsenten luettelosta ja kaupan ja kestävän kehityksen asiantuntijoiden luettelosta on aiemmin keskusteltu ja sovittu Keski-Amerikan kanssa valmisteltaessa assosiaationeuvoston ensimmäistä kokousta sopimuksen panemiseksi täytäntöön. Keskustelut aloitettiin ennen kuin sopimusta alettiin soveltaa väliaikaisesti maaliskuussa 2013. Ne voitiin kuitenkin saattaa päätökseen vasta sen jälkeen, kun sopimusta alettiin soveltaa väliaikaisesti koko alueen osalta joulukuussa 2013. Tämän ehdotuksen lopullinen teksti perustuu näihin yksityiskohtaisiin keskusteluihin. Komissio pyysi 30. heinäkuuta 2010 (kauppapoliittisen komitean kokousasiakirja 452/10) jäsenvaltioita esittämään ehdokkaita riitojen ratkaisemista koskevien vuorolistojen laatimiseksi. Ne EU:n kansalaiset, joiden ehdotetaan toimivan välimiehinä tai asiantuntijoina kyseisen sopimuksen kauppaa ja kestävää kehitystä käsittelevää osastoa koskevissa asioissa, on valittu jäsenvaltioiden nimeämien ehdokkaiden joukosta. 3. EHDOTUKSEN OIKEUDELLINEN SISÄLTÖ Ottaen huomioon sopimuksen Euroopan unionin toiminnasta ja erityisesti sen 217 artiklan yhdessä sen 218 artiklan 9 kohdan kanssa komissio esittää neuvostolle ehdotuksen päätökseksi unionin puolesta kyseisellä sopimuksella perustetussa assosiaationeuvostossa esitettävästä kannasta. 2014/0130 (NLE) Ehdotus NEUVOSTON PÄÄTÖS Euroopan unionin ja sen jäsenvaltioiden sekä Keski-Amerikan välisellä assosiaatiosopimuksella perustetussa assosiaationeuvostossa esitettävästä Euroopan unionin kannasta, joka koskee päätösten tekemistä assosiaationeuvostossa assosiaationeuvoston ja assosiaatiokomitean työjärjestyksistä, X osastossa tarkoitettua riitojen ratkaisemista koskevasta työjärjestyksestä sekä paneelin jäseniin ja sovittelijoihin sovellettavista menettelysäännöistä, paneelin jäsenten luettelosta ja kaupan ja kestävän kehityksen asiantuntijoiden luettelosta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Neuvosto valtuutti 23 päivänä huhtikuuta 2007 komission neuvottelemaan Euroopan unionin ja sen jäsenvaltioiden puolesta assosiaatiosopimuksesta Keski-Amerikan kanssa. Neuvotteluohjeita muutettiin 10 päivänä maaliskuuta 2010 niin, että Panama otettiin mukaan neuvotteluihin. (2) Neuvottelut saatiin päätökseen EU:n sekä Latinalaisen Amerikan ja Karibian maiden huippukokouksessa Madridissa toukokuussa 2010. (3) Euroopan unionin ja sen jäsenvaltioiden sekä Keski-Amerikan välinen assosiaatiosopimus[1], jäljempänä ’sopimus’, parafoitiin 22 päivänä maaliskuuta 2011 ja allekirjoitettiin 29 päivänä kesäkuuta 2012. (4) Sopimuksen 353 artiklan 4 kohdan mukaisesti sopimusta on sovellettu väliaikaisesti 1 päivästä elokuuta 2013 Nicaraguan, Hondurasin ja Panaman osalta, 1 päivästä lokakuuta 2013 El Salvadorin ja Costa Rican osalta ja 1 päivästä joulukuuta 2013 Guatemalan osalta (5) Sopimuksen 4 artiklalla perustetaan assosiaationeuvosto, joka seuraa kyseisen sopimuksen tavoitteiden saavuttamista ja valvoo sen täytäntöönpanoa. (6) Sopimuksen 6 artiklassa määrätään, että assosiaationeuvosto käyttää päätösvaltaa kyseisessä sopimuksessa määrätyissä tapauksissa sopimuksen tavoitteiden saavuttamiseksi. (7) Sopimuksen 5 artiklan 2 kohdassa määrätään, että assosiaationeuvosto vahvistaa työjärjestyksensä. (8) Sopimuksen 7 artiklan 3 kohdassa määrätään, että assosiaationeuvosto vahvistaa assosiaatiokomitean työjärjestyksen. (9) Sopimuksen 8 artiklan 6 kohdassa määrätään, että assosiaationeuvosto vahvistaa alakomiteoiden työjärjestyksen. (10) Sopimuksen 297 artiklan 2 kohdassa määrätään, että assosiaationeuvosto hyväksyy luettelon 17 asiantuntijasta, joilla on asiantuntemusta ympäristölainsäännön, kansainvälisen kaupan tai kansainvälisistä sopimuksista johtuvien riitojen ratkaisemisen alalla, sekä luettelon 17 asiantuntijasta, joilla on asiantuntemusta työlainsäädännön, kansainvälisen kaupan tai kansainvälisistä sopimuksista aiheutuvien riitojen ratkaisemisen alalla. (11) Sopimuksen 325 artiklan 1 kohdassa määrätään, että assosiaationeuvosto laatii luettelon 36 henkilöstä, jotka ovat halukkaita ja kykeneviä toimimaan riitojen ratkaisemista käsittelevässä sopimuksen X osastossa tarkoitetun paneelin jäseninä (12) Sopimuksen 328 artiklan 1 kohdassa määrätään, että assosiaationeuvosto hyväksyy työjärjestyksen ja menettelysäännöt sopimuksen X osastossa tarkoitetun riitojen ratkaisemisen alalla. (13) Unionin olisi määritettävä kantansa assosiaationeuvoston ja assosiaatiokomitean työjärjestysten, X osastossa tarkoitettua riitojen ratkaisemista koskevan työjärjestyksen sekä paneelin jäseniin ja sovittelijoihin sovellettavien menettelysääntöjen, paneelin jäsenten luettelon ja kaupan ja kestävän kehityksen asiantuntijoiden luettelon hyväksymiseen, ON HYVÄKSYNYT TÄMÄN PÄÄTÖKSEN: 1 artikla Euroopan unionin ja sen jäsenvaltioiden sekä Keski-Amerikan välisellä assosiaatiosopimuksella perustetussa assosiaationeuvostossa esitettävä Euroopan unionin kanta, joka koskee assosiaationeuvoston ja assosiaatiokomitean työjärjestysten, X osastossa tarkoitettua riitojen ratkaisemista koskevan työjärjestyksen sekä paneelin jäseniin ja sovittelijoihin sovellettavien menettelysääntöjen, paneelin jäsenten luettelon ja kaupan ja kestävän kehityksen asiantuntijoiden luettelon hyväksymistä, perustuu tähän päätökseen liitettyihin assosiaationeuvoston päätösluonnoksiin. Unionin edustajat assosiaationeuvostossa voivat sopia assosiaationeuvoston päätösluonnoksiin tehtävistä vähäisistä muutoksista ilman uutta neuvoston päätöstä. 2 artikla Kun assosiaationeuvoston päätös on annettu, se julkaistaan Euroopan unionin virallisessa lehdessä. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 346, 15.12.2012. LIITE I EU:N JA KESKI-AMERIKAN ASSOSIAATIONEUVOSTON PÄÄTÖS nro 1/[...], annettu […] päivänä […]kuuta […], oman työjärjestyksensä ja assosiaatiokomitean työjärjestyksen hyväksymisestä EU:N JA KESKI-AMERIKAN ASSOSIAATIONEUVOSTO, joka ottaa huomioon sopimuksen Euroopan unionin ja sen jäsenvaltioiden sekä Keski-Amerikan välisestä assosiaatiosta, jäljempänä ’sopimus’, ja erityisesti sen 4 artiklan, 5 artiklan 2 kohdan, 7 artiklan 3 kohdan ja 8 artiklan 6 kohdan sekä katsoo seuraavaa: (1) Sopimuksen IV osan 353 artiklan 4 kohdan mukaisesti sopimusta on sovellettu 1 päivästä elokuuta 2013 Nicaraguan, Hondurasin ja Panaman osalta, 1 päivästä lokakuuta 2013 El Salvadorin ja Costa Rican osalta ja 1 päivästä joulukuuta 2013 Guatemalan osalta. (2) Sopimuksen tehokkaan täytäntöönpanon edistämiseksi sen institutionaalinen kehys olisi luotava mahdollisimman nopeasti. (3) Jollei sopimuksessa toisin määrätä, assosiaationeuvosto valvoo sopimuksen täytäntöönpanoa ja vahvistaa oman työjärjestyksensä sekä assosiaatiokomitean ja alakomiteoiden työjärjestykset, ON PÄÄTTÄNYT SEURAAVAA: Ainoa artikla Hyväksytään assosiaationeuvoston työjärjestys, sellaisena kuin se on esitetty liitteessä A, ja assosiaatiokomiteoiden ja alakomiteoiden työjärjestykset, sellaisina kuin ne on esitetty liitteessä B. Tämä päätös tulee voimaan päivänä, jona se hyväksytään. Tehty …. xxx EU:n ja Keski-Amerikan assosiaationeuvoston puolesta […] Costa Rican puolesta || […] El Salvadorin puolesta || […] Guatemalan puolesta || || […] Hondurasin puolesta || […] Nicaraguan puolesta […] Euroopan unionin puolesta || […] Panaman puolesta LIITE A EU:N JA KESKI-AMERIKAN ASSOSIAATIONEUVOSTON PÄÄTÖKSEEN nro 1/[...], annettu […] päivänä […]kuuta […], Assosiaationeuvoston työjärjestys 1 artikla Kokoonpano 1. Assosiaationeuvosto, joka on perustettu Euroopan unionin ja sen jäsenvaltioiden sekä Keski-Amerikan välisen assosiaatiosopimuksen, jäljempänä ’sopimus’, 4 artiklan 1 kohdan mukaisesti, suorittaa sopimuksen 4 artiklan 2 kohdassa määrätyt tehtävänsä ja vastaa sopimuksen yleisestä täytäntöönpanosta sekä tarkastelee muita keskinäisen edun kannalta tärkeitä kahdenvälisiä, monenvälisiä ja kansainvälisiä kysymyksiä. 2. Kuten sopimuksen 5 ja 345 artiklassa määrätään, assosiaationeuvosto koostuu EU-osapuolen ja Keski-Amerikka-osapuolen kunkin tasavallan ministeritason edustajista tapauksen mukaan ja ottaen huomioon kussakin istunnossa käsiteltävät asiat. 3. Sopimuksen 345 artiklassa määrätään, että kun assosiaationeuvosto yksinomaan tai pääasiassa suorittaa sille sopimuksen IV osassa uskottuja tehtäviä, se koostuu sellaisista EU-osapuolen edustajista ja Keski-Amerikka-osapuolen kunkin tasavallan ministereistä, jotka vastaavat kauppaan liittyvistä asioista. 4. Kuten sopimuksen 352 artiklan 3 kohdassa määrätään, Keski-Amerikka-osapuolen tasavallat toimivat yhdessä sopimuksen institutionaalisen kehyksen päätöksenteossa; päätösten tekeminen ja suositusten antaminen edellyttää niiden yksimielisyyttä. 5. Kaikista sopimuksen osapuolista, jotka ovat saattaneet päätökseen 353 artiklan 2 kohdassa tai 353 artiklan 4 kohdassa määrätyn menettelyn, tulee assosiaationeuvoston jäseniä. 6. Assosiaationeuvosto myöntää tarkkailijan aseman niille sopimuksen osapuolille, jotka eivät ole saattaneet päätökseen 353 artiklan 2 kohdassa tai 353 artiklan 4 kohdassa määrättyä menettelyä. 7. Työjärjestyksen viittaus ’osapuoliin’ on sopimuksen 352 artiklan määritelmän mukainen. 2 artikla Puheenjohtaja EU-osapuoli ja Keski-Amerikka-osapuoli toimivat vuorotellen assosiaationeuvoston puheenjohtajana 12 kuukauden ajan. Puheenjohtajan on oltava assosiaationeuvoston jäsen. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna. 3 artikla Kokoukset 1. Assosiaationeuvosto kokoontuu säännöllisesti enintään kahden vuoden välein. Yhden osapuolen pyynnöstä voidaan järjestää assosiaationeuvoston erityisiä kokouksia, jos osapuolet niin sopivat. 2. Assosiaationeuvoston kokoukset pidetään sopivassa paikassa ja osapuolten sopimana päivänä. 3. Assosiaationeuvoston sihteerit kutsuvat yhdessä assosiaationeuvoston kokoukset koolle assosiaationeuvoston puheenjohtajan suostumuksella. 4. Osapuolet voivat poikkeuksellisesti niin sopiessaan järjestää assosiaationeuvoston kokouksia millä tahansa sopimillaan teknisillä keinoilla, kuten videoneuvotteluna. 4 artikla Edustus 1. Assosiaationeuvoston jäsenten ollessa estyneinä kokouksiin voivat osallistua heidän edustajansa. Jos jäsen haluaa käyttää edustajaa, hänen on kirjallisesti ilmoitettava puheenjohtajalle edustajansa nimi ennen sen kokouksen alkua, jossa häntä edustetaan. 2. Assosiaationeuvoston jäsenen edustajalla on kaikki kyseisen jäsenen oikeudet. 5 artikla Valtuuskunnat 1. Assosiaationeuvoston jäsenten mukana voi olla virkamiehiä. Osapuolten valtuuskuntien aiottu kokoonpano ilmoitetaan puheenjohtajalle sihteeristön välityksellä ennen kutakin kokousta. 2. Assosiaationeuvosto voi osapuolten suostumuksella kutsua muita kuin jäseniä osallistumaan kokouksiinsa tarkkailijoina tai antamaan tietoja erityisistä aiheista. 6 artikla Sihteeristö EU-osapuolen virkamies ja Keski-Amerikka-osapuolen virkamies toimivat yhdessä assosiaationeuvoston sihteereinä. 7 artikla Kirjeenvaihto 1. Assosiaationeuvostolle osoitettu kirjeenvaihto ohjataan joko EU-osapuolen tai Keski-Amerikka-osapuolen tasavallan sihteerille, joka puolestaan ilmoittaa toiselle sihteerille. 2. Sihteeristö huolehtii tämän kirjeenvaihdon toimittamisesta puheenjohtajalle ja tarvittaessa sen jakelusta assosiaationeuvoston muille jäsenille. 3. Sihteeristö toimittaa kirjeenvaihdon Euroopan komission pääsihteeristölle, Euroopan ulkosuhdehallinnolle, jäsenvaltioiden pysyville edustustoille ja Euroopan unionin neuvoston pääsihteeristölle sekä Keski-Amerikka-osapuolen tasavaltojen lähetystöille Brysselissä, Belgiassa, samoin kuin tarvittaessa jäljennöksen ulkoasioista vastaaville ministeriöille tai kauppaan liittyvistä asioista vastaaville ministeriöille. 4. Sihteeristö toimittaa assosiaationeuvoston puheenjohtajan tiedonannot niiden vastaanottajille, ja ne jaetaan tarvittaessa assosiaationeuvoston muille jäsenille 3 kohdassa mainittuihin osoitteisiin. 8 artikla Luottamuksellisuus 1. Jollei toisin päätetä, assosiaationeuvoston kokoukset eivät ole julkisia. 2. Kun osapuoli toimittaa assosiaationeuvostolle luottamuksellisiksi määriteltyjä tietoja, toisen osapuolen on käsiteltävä kyseisiä tietoja sopimuksen 336 artiklan 2 kohdassa kuvatun menettelyn mukaisesti. 3. Kukin osapuoli voi päättää assosiaationeuvoston päätösten ja suositusten julkaisemisesta omassa virallisessa lehdessään. 9 artikla Kokousten esityslistat 1. Puheenjohtaja laatii kutakin kokousta varten alustavan esityslistan. Assosiaationeuvoston sihteerit lähettävät sen 7 artiklassa tarkoitetuille vastaanottajille viimeistään 15 päivää ennen kokouksen alkamista. Alustavaan esityslistaan sisältyvät asiat, joiden esityslistalle ottamista koskeva pyyntö on saapunut puheenjohtajalle viimeistään 21 kalenteripäivää ennen kokouksen alkamista, ja nämä asiat otetaan alustavalle esityslistalle ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. 2. Assosiaationeuvosto hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan. 3. Puheenjohtaja voi osapuolten suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä. 10 artikla Pöytäkirja 1. Sihteerit laativat yhdessä kustakin kokouksesta pöytäkirjaluonnoksen. 2. Pöytäkirja sisältää yleensä kunkin esityslistalla olevan asian osalta: a) assosiaationeuvostolle toimitetut asiakirjat; b) lausunnot, jotka assosiaationeuvoston jäsen on pyytänyt kirjattaviksi; ja c) osapuolten sopimat asiat, kuten hyväksytyt päätökset, sovitut kannat ja tehdyt päätelmät. 3. Pöytäkirjaluonnos toimitetaan assosiaationeuvoston hyväksyttäväksi. Se hyväksytään 45 kalenteripäivän kuluessa kustakin assosiaationeuvoston kokouksesta. Puheenjohtaja ja kumpikin sihteeri allekirjoittavat hyväksytyn pöytäkirjan. Sen oikeaksi todistettu jäljennös toimitetaan kaikille 7 artiklassa tarkoitetuille vastaanottajille. 11 artikla Päätökset ja suositukset 1. Assosiaationeuvosto tekee päätöksiä ja antaa suosituksia osapuolten yhteisellä sopimuksella, ja kukin jäsen allekirjoittaa ne assosiaationeuvoston kokousten aikana. Tarkkailijat eivät osallistu assosiaationeuvoston päätöksentekoon. 2. Assosiaationeuvosto voi osapuolten niin sopiessa tehdä päätöksiä ja antaa suosituksia myös kirjallista menettelyä noudattaen. Tätä varten puheenjohtajan on 7 artiklan mukaisesti toimitettava ehdotusteksti kirjallisesti assosiaationeuvoston jäsenille ja tarkkailijoille, ja jäsenillä on 21 kalenteripäivää aikaa ilmoittaa kaikki siihen haluamansa varaumat ja muutokset. Kun tekstistä on sovittu, EU-osapuolen ja kunkin Keski-Amerikka-osapuolen tasavallan edustajat allekirjoittavat päätöksen tai suosituksen itsenäisesti ja yksi kerrallaan. 3. Assosiaationeuvoston asiakirjat otsikoidaan sopimuksen 6 artiklassa tarkoitetuiksi ’päätöksiksi’ tai ’suosituksiksi’. Assosiaationeuvoston sihteeristö antaa kaikille päätöksille ja suosituksille järjestysnumeron, ilmoittaa niiden teko- tai antamispäivän ja antaa niistä aihekuvauksen. Kussakin päätöksessä ilmoitetaan sen voimaantulopäivä ja sen on oltava osapuolten allekirjoittama. 4. Kummankin sihteerin on todistettava assosiaationeuvoston päätökset ja suositukset oikeiksi. 5. Päätökset ja suositukset toimitetaan kaikille tämän työjärjestyksen 7 artiklassa tarkoitetuille vastaanottajille. 6. Kukin osapuoli voi päättää assosiaationeuvoston päätösten ja suositusten julkaisemisesta omassa virallisessa lehdessään. 12 artikla Kielet 1. Assosiaationeuvoston virallisia kieliä ovat espanja ja jokin toinen osapuolten sopima sopimuksen virallinen kieli. 2. Jollei toisin päätetä, assosiaationeuvosto tekee ratkaisunsa kyseisillä kielillä laadittujen asiakirjojen perusteella. 13 artikla Kulut 1. Kukin osapuoli vastaa sille assosiaationeuvoston kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kuluista, jotka aiheutuvat kokousten tulkkauksesta ja asiakirjojen kääntämisestä espanjaksi ja tämän työjärjestyksen 12 artiklan 1 kohdassa tarkoitetulle assosiaationeuvoston toiselle viralliselle kielelle tai espanjasta ja kyseisestä toisesta kielestä, vastaa kokouksen järjestävä osapuoli. Tulkkauksesta ja kääntämisestä muille kielille tai muista kielistä vastaa suoraan pyynnön esittänyt osapuoli 14 artikla Assosiaatiokomitea 1. Sopimuksen 7 artiklan mukaisesti assosiaationeuvostoa avustaa sen tehtävien hoidossa assosiaatiokomitea. Komitea koostuu EU-osapuolen edustajista ja Keski-Amerikka-osapuolen edustajista sopimuksessa määrätyllä tasolla. 2. Assosiaatiokomitea valmistelee assosiaationeuvoston kokoukset ja sen käsiteltävät asiat[1], panee tarvittaessa täytäntöön assosiaationeuvoston päätökset ja varmistaa yleisesti assosiaatiosuhteiden jatkuvuuden ja sopimuksen toimivuuden. Se tutkii kaikki assosiaationeuvoston sen käsiteltäviksi lähettämät kysymykset sekä kaikki muut kysymykset, joita voi tulla esiin sopimuksen päivittäisen täytäntöönpanon yhteydessä. Se antaa päätös- ja suositusluonnoksia tai -ehdotuksia assosiaationeuvoston hyväksyttäväksi. Sopimuksen 7 artiklan 4 kohdan mukaisesti assosiaationeuvosto voi valtuuttaa assosiaatiokomitean tekemään päätöksiä puolestaan. 3. Siinä tapauksessa, että sopimuksessa määrätään neuvotteluvelvoitteesta tai ‑mahdollisuudesta tai osapuolet päättävät yhteisestä sopimuksesta neuvotella keskenään, neuvottelut voidaan käydä assosiaatiokomiteassa, paitsi jos sopimuksessa toisin määrätään. Neuvottelut voivat jatkua assosiaationeuvostossa, jos osapuolet niin päättävät. 15 artikla Työjärjestyksen muuttaminen Työjärjestystä voidaan muuttaa 11 artiklan määräysten mukaisesti. LIITE B EU:N JA KESKI-AMERIKAN ASSOSIAATIONEUVOSTON PÄÄTÖKSEEN nro 1/[...], annettu […] päivänä […]kuuta […], Assosiaatiokomitean ja alakomiteoiden työjärjestys 1 artikla Kokoonpano 1. Assosiaatiokomitea, joka on perustettu Euroopan unionin ja sen jäsenvaltioiden sekä Keski-Amerikan välisen assosiaatiosopimuksen, jäljempänä ’sopimus’, 7 artiklan mukaisesti, suorittaa tehtäviään mainitun sopimuksen mukaisesti ja vastaa sopimuksen yleisestä täytäntöönpanosta. 2. Kuten sopimuksen 7 artiklan 1 kohdassa ja 346 artiklassa määrätään, assosiaatiokomitea koostuu EU-osapuolen ja Keski-Amerikka-osapuolen kunkin tasavallan korkean tason virkamiesedustajista, joilla on kussakin istunnossa käsiteltävien asioiden alalla toimivaltaa. 3. Kaikista sopimuksen osapuolista, jotka ovat saattaneet päätökseen 353 artiklan 2 kohdassa tai 353 artiklan 4 kohdassa määrätyn menettelyn, tulee assosiaatiokomitean jäseniä. 4. Assosiaatiokomitea myöntää tarkkailijan aseman niille sopimuksen osapuolille, jotka eivät ole saattaneet päätökseen 353 artiklan 2 kohdassa tai 353 artiklan 4 kohdassa määrättyä menettelyä. 5. Sopimuksen 346 artiklassa määrätään, että kun assosiaatiokomitea yksinomaan tai pääasiassa suorittaa sille sopimuksen IV osassa uskottuja tehtäviä, se koostuu sellaisista osapuolten korkean tason virkamiehistä, jotka vastaavat kauppaan liittyvistä asioista. Assosiaatiokomitean puheenjohtajana toimivan osapuolen edustaja toimii puheenjohtajana. 6. Kuten sopimuksen 352 artiklan 3 kohdassa määrätään, Keski-Amerikka-osapuolen tasavallat toimivat yhdessä sopimuksen institutionaalisen kehyksen päätöksenteossa; päätösten tekeminen ja suositusten antaminen edellyttää niiden yksimielisyyttä. 7. Työjärjestyksen viittaus ’osapuoliin’ on sopimuksen 352 artiklan määritelmän mukainen. 2 artikla Puheenjohtaja EU-osapuoli ja Keski-Amerikka-osapuoli toimivat vuorotellen assosiaatiokomitean puheenjohtajana 12 kuukauden ajan. Puheenjohtajan on oltava assosiaatiokomitean jäsen. Ensimmäinen kausi alkaa assosiaatiokomitean ensimmäisenä kokoontumispäivänä ja päättyy 31 päivänä joulukuuta samana vuonna. 3 artikla Kokoukset 1. Jolleivät osapuolet toisin sovi, assosiaatiokomitea kokoontuu säännöllisesti vähintään kerran vuodessa. Yhden osapuolen pyynnöstä voidaan järjestää assosiaatiokomitean erityisiä kokouksia, jos osapuolet niin sopivat. 2. Assosiaatiokomitean kokoukset kutsuu koolle puheenjohtaja osapuolten yhteisesti sopimana ajankohtana, yhteisesti sopimassa paikassa. Assosiaatiokomitean sihteeristö toimittaa assosiaatiokomitean jäsenille kokouskutsun viimeistään 28 kalenteripäivää ennen kokouksen alkamista, jolleivät osapuolet toisin sovi. 3. Assosiaatiokomitean sääntömääräiset kokoukset kutsutaan mahdollisuuksien mukaan koolle hyvissä ajoin ennen assosiaationeuvoston sääntömääräistä kokousta. 4. Osapuolet voivat poikkeuksellisesti niin sopiessaan järjestää assosiaatiokomitean kokouksia millä tahansa sopimillaan teknisillä keinoilla. 4 artikla Edustus 1. Kukin osapuoli ilmoittaa toisille osapuolille tiedoksi luettelon edustajistaan assosiaatiokomiteassa, jäljempänä ’jäsenet’, käsiteltävänä olevien eri asioiden osalta. Assosiaatiokomitean sihteeristö hallinnoi luetteloa. 2. Jos jäsen haluaa käyttää varaedustajaa tietyssä kokouksessa, hänen on ilmoitettava varaedustajansa nimi kirjallisesti assosiaatiokomitean toisille osapuolille ennen sen kokouksen alkua, jossa tämä toimii hänen edustajanaan. Jäsenen varaedustajalla on kaikki kyseisen jäsenen oikeudet. 5 artikla Valtuuskunnat Assosiaatiokomitean jäsenten mukana voi olla muita virkamiehiä. Valtuuskuntien suunniteltu kokoonpano ilmoitetaan osapuolille sihteeristön välityksellä ennen kutakin kokousta. 6 artikla Sihteeristö EU-osapuolen virkamies ja Keski-Amerikka-osapuolen jonkin tasavallan virkamies, joka vaihtuu Keski-Amerikka-osapuolen tasavaltojen tätä tarkoitusta varten vahvistamien ohjeiden mukaisesti, toimivat yhdessä assosiaatiokomitean sihteereinä. 7 artikla Kirjeenvaihto 1. Assosiaatiokomitealle osoitettu kirjeenvaihto ohjataan joko EU-osapuolen tai Keski-Amerikka-osapuolen tasavallan sihteerille, joka puolestaan ilmoittaa toiselle sihteerille. 2. Sihteeristö varmistaa, että assosiaatiokomitealle osoitettu kirjeenvaihto toimitetaan eteenpäin komitean puheenjohtajalle ja jaetaan tarvittaessa tämän työjärjestyksen 8 artiklassa tarkoitettuina asiakirjoina. 3. Sihteeristö toimittaa assosiaatiokomitean puheenjohtajan lähettämän kirjeenvaihdon osapuolille ja jakaa sen tarvittaessa tämän työjärjestyksen 8 artiklassa tarkoitettuina asiakirjoina. 8 artikla Asiakirjat 1. Jos asioiden käsittely assosiaatiokomiteassa perustuu niitä tukeviin liiteasiakirjoihin, sihteeristö numeroi kyseiset asiakirjat ja jakaa ne jäsenille. 2. Kukin sihteeri on vastuussa asiakirjojen jakelusta oman osapuolensa asianomaisille jäsenille assosiaatiokomiteassa ja jäljennöksen ottamisesta järjestelmällisesti toista sihteeriä varten. 9 artikla Luottamuksellisuus 1. Jollei toisin päätetä, assosiaatiokomitean kokoukset eivät ole julkisia. 2. Kun osapuoli toimittaa assosiaatiokomitealle, alakomiteoille, työryhmille tai muille elimille luottamuksellisiksi määriteltyjä tietoja, toisen osapuolen on käsiteltävä kyseisiä tietoja sopimuksen 336 artiklan 2 kohdassa kuvatun menettelyn mukaisesti. 3. Kukin osapuoli voi päättää assosiaatiokomitean päätösten ja suositusten julkaisemisesta omassa virallisessa lehdessään. 10 artikla Kokousten esityslistat 1. Assosiaatiokomitean sihteeristö laatii jokaista kokousta varten osapuolten tekemien ehdotusten perusteella alustavan esityslistan. Se toimitetaan yhdessä muiden tarvittavien asiakirjojen kanssa assosiaatiokomitean puheenjohtajalle ja komitean jäsenille viimeistään 15 kalenteripäivää ennen kokouksen alkamista tämän työjärjestyksen 8 artiklassa tarkoitettuina asiakirjoina. 2. Alustavaan esityslistaan sisältyvät asiat, joiden esityslistalle ottamista koskevan pyynnön ja muut tarvittavat asiakirjat osapuoli on toimittanut assosiaatiokomitean sihteeristölle viimeistään 21 kalenteripäivää ennen kyseisen kokouksen alkamista. 3. Assosiaatiokomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan. 4. Assosiaatiokomitean istunnon puheenjohtaja voi toisten osapuolten suostumuksella kutsua kokoukseen tarpeen mukaan tarkkailijoita tai asiantuntijoita antamaan tietoa erityisaiheista. 5. Assosiaatiokomitean istunnon puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja jonkin erityistapauksen sitä edellyttäessä. 11 artikla Pöytäkirja 1. Sihteerit laativat jokaisesta kokouksesta pöytäkirjaluonnoksen tavallisesti 21 kalenteripäivän kuluessa kokouksen päättymisestä. 2. Pöytäkirja sisältää yleensä kunkin esityslistalla olevan asian osalta: a) assosiaatiokomitealle toimitetut asiakirjat; b) lausunnot, jotka assosiaatiokomitean jäsen on pyytänyt kirjattaviksi; ja c) osapuolten sopimat asiat, kuten hyväksytyt päätökset, annetut suositukset, sovitut kannat ja erityisistä asiakohdista tehdyt päätelmät. 3. Pöytäkirjassa on myös oltava luettelo kokoukseen osallistuneista jäsenistä tai heidän varaedustajistaan sekä luettelo heidän mukanaan seuranneiden valtuuskuntien jäsenistä ja mahdollisista tarkkailijoista tai asiantuntijoista. 4. Osapuolten on hyväksyttävä pöytäkirja kirjallisesti kokousta seuraavien 28 kalenteripäivän kuluessa. Assosiaatiokomitean puheenjohtaja ja kumpikin sihteeri allekirjoittavat hyväksytyn pöytäkirjan. Sen oikeaksi todistettu jäljennös toimitetaan kullekin osapuolelle. 5. Jollei toisin sovita, assosiaatiokomitea laatii kokouksessa sovitut toimet yhteen kokoavan toimintasuunnitelman, jonka täytäntöönpanoa tarkastellaan uudelleen seuraavassa kokouksessa. 12 artikla Päätökset ja suositukset 1. Erityisissä tapauksissa, joissa assosiaatiokomitealle on sopimuksessa annettu päätäntävaltaa tai joissa assosiaationeuvosto on antanut sille tällaiset valtuudet, assosiaatiokomitea tekee päätökset ja antaa suositukset osapuolten yhteisellä sopimuksella, ja kukin assosiaatiokomitean jäsen allekirjoittaa ne komitean kokousten aikana. Tarkkailijat eivät osallistu assosiaatiokomitean päätöksentekoon. 2. Assosiaatiokomitea voi osapuolten niin sopiessa tehdä päätöksiä ja antaa suosituksia kirjallista menettelyä noudattaen. Tätä varten assosiaatiokomitean puheenjohtajan on 8 artiklan mukaisesti toimitettava ehdotusteksti kirjallisesti assosiaatiokomitean jäsenille ja tarkkailijoille, ja jäsenillä on 21 kalenteripäivää aikaa ilmoittaa kaikki siihen haluamansa varaumat ja muutokset. Kun tekstistä on sovittu, EU-osapuolen ja kunkin Keski-Amerikka-osapuolen tasavallan edustajat allekirjoittavat päätöksen tai suosituksen itsenäisesti ja yksi kerrallaan. 3. Assosiaatiokomitean asiakirjat otsikoidaan ’päätöksiksi’ tai ’suosituksiksi’. Assosiaatiokomitean sihteeristö antaa kaikille päätöksille ja suosituksille järjestysnumeron, ilmoittaa niiden teko- tai antamispäivän ja antaa niistä aihekuvauksen. Kussakin päätöksessä ilmoitetaan sen voimaantulopäivä ja sen on oltava osapuolten allekirjoittama. 13 artikla Kertomukset Assosiaatiokomitea raportoi assosiaationeuvostolle toiminnastaan ja alakomiteoidensa, työryhmien ja muiden elinten toiminnasta kussakin assosiaationeuvoston sääntömääräisessä kokouksessa. 14 artikla Kielet 1. Assosiaatiokomitean virallisia kieliä ovat espanja ja jokin toinen osapuolten sopima sopimuksen virallinen kieli. 2. Jollei toisin päätetä, assosiaatiokomitea tekee ratkaisunsa kyseisillä kielillä laadittujen asiakirjojen perusteella. 15 artikla Kulut 1. Kukin osapuoli vastaa sille assosiaatiokomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kuluista, jotka aiheutuvat kokousten tulkkauksesta ja asiakirjojen kääntämisestä espanjaksi ja tämän työjärjestyksen 14 artiklan 1 kohdassa tarkoitetulle assosiaatiokomitean toiselle viralliselle kielelle tai espanjasta ja kyseisestä toisesta kielestä, vastaa kokouksen järjestävä osapuoli. Tulkkauksesta ja kääntämisestä muille kielille tai muista kielistä vastaa suoraan pyynnön esittänyt osapuoli 16 artikla Työjärjestyksen muuttaminen Työjärjestystä voidaan muuttaa 12 artiklan määräysten mukaisesti. 17 artikla Alakomiteat ja erityistyöryhmät 1. Assosiaatiokomitea voi sopimuksen 8 artiklan 2 kohdan mukaisesti päättää perustaa muita kuin sopimuksessa määrättyjä alakomiteoita tai erityistyöryhmiä avustamaan itseään tehtäviensä hoitamisessa. Assosiaatiokomitea voi päättää tällaisten alakomiteoiden tai työryhmien lakkauttamisesta ja määritellä niiden tehtävänkuvauksen tai muuttaa sitä. Jollei toisin päätetä, nämä alakomiteat toimivat assosiaatiokomitean alaisuudessa, jolle ne raportoivat kokouksestaan kunkin kokouksen jälkeen. 2. Jollei sopimuksessa toisin määrätä tai assosiaationeuvostossa toisin sovita, tätä työjärjestystä sovelletaan soveltuvin osin mahdollisiin alakomiteoihin tai erityistyöryhmiin seuraavin mukautuksin: a) kukin osapuoli ilmoittaa kirjallisesti toisille osapuolille luettelon osallistujistaan näissä elimissä ja heidän tehtävistään. Assosiaatiokomitean sihteeristö hallinnoi näitä luetteloita. b) kaikki asiaankuuluva kirjeenvaihto, asiakirja-aineisto ja muu kommunikaatio yhteyspisteiden välillä lähetetään samanaikaisesti myös assosiaatiokomitean sihteeristölle. c) jollei sopimuksessa toisin määrätä tai osapuolet toisin sovi, alakomiteoilla tai työryhmillä on ainoastaan valtuudet antaa suosituksia. LIITE II EU:N JA KESKI-AMERIKAN ASSOSIAATIONEUVOSTON PÄÄTÖS nro 2/[...], annettu […] päivänä […]kuuta […], X osastossa tarkoitettua riitojen ratkaisemista koskevan työjärjestyksen sekä paneelin jäseniin ja sovittelijoihin sovellettavien menettelysääntöjen hyväksymisestä EU:N JA KESKI-AMERIKAN ASSOSIAATIONEUVOSTO, joka ottaa huomioon sopimuksen Euroopan unionin ja sen jäsenvaltioiden sekä Keski-Amerikan välisestä assosiaatiosta, jäljempänä ’sopimus’, ja erityisesti sen 6 artiklan 1 kohdan, 319 artiklan, 325 artiklan ja 328 artiklan sekä katsoo seuraavaa: (1) Sopimuksen 6 artiklan 1 kohdan mukaisesti assosiaationeuvosto käyttää päätösvaltaa sopimuksessa määrätyissä tapauksissa. (2) Sopimuksen 328 artiklan 1 kohdassa määrätään, että assosiaationeuvosto hyväksyy työjärjestyksen ja menettelysäännöt sopimuksen X osastossa tarkoitetun riitojen ratkaisemisen alalla, ON PÄÄTTÄNYT SEURAAVAA: Ainoa artikla Hyväksytään sopimuksen X osastossa tarkoitettua riitojen ratkaisemista koskeva työjärjestys, sellaisena kuin se on esitetty liitteessä A, ja paneelin jäseniin ja sovittelijoihin sovellettavat menettelysäännöt, sellaisina kuin ne on esitetty liitteessä B. Tämä päätös tulee voimaan päivänä, jona se hyväksytään. Tehty …. xxx EU:n ja Keski-Amerikan assosiaationeuvoston puolesta […] Costa Rican puolesta || […] El Salvadorin puolesta || […] Guatemalan puolesta || || […] Hondurasin puolesta || […] Nicaraguan puolesta […] Euroopan unionin puolesta || […] Panaman puolesta LIITE A EU:N JA KESKI-AMERIKAN ASSOSIAATIONEUVOSTON PÄÄTÖKSEEN nro 2/[...], annettu […] päivänä […]kuuta […], Sopimuksen X osaston mukaisia riitojenratkaisumenettelyjä koskeva työjärjestys YLEISET MÄÄRÄYKSET 1. Tässä työjärjestyksessä mainittu viittaus artiklaan tai osastoon on viittaus joko sopimuksen asianomaiseen artiklaan tai sopimuksen riitojen ratkaisemista koskevaan X osastoon kokonaisuudessaan. 2. Sovellettaessa kyseisen osaston määräyksiä tässä työjärjestyksessä tarkoitetaan a) ’neuvonantajalla’ henkilöä, jonka osapuoli on palkannut tai nimittänyt neuvomaan tai avustamaan itseään paneelimenettelyssä; b) ’sopimuksella’ Euroopan unionin ja sen jäsenvaltioiden sekä Keski-Amerikan välillä tehtyä assosiaatiosopimusta; c) ’avustajalla’ henkilöä, joka paneelin jäsenen tai paneelin toimeksiannon mukaisesti suorittaa tutkimuksia tai avustaa paneelin jäsentä tai paneelia siten kuin riidassa edellytetään; d) ’valituksen tehneellä osapuolella’ osapuolta, joka pyytää paneelin asettamista 311 artiklan mukaisesti; paneeli voi koostua yhdestä tai useammasta Keski-Amerikka-osapuolen tasavallasta; e) ’päivällä’ kalenteripäivää; f) ’riidan osapuolilla’ valituksen tehnyttä osapuolta ja valituksen kohteena olevaa osapuolta; f) ’riidan osapuolella’ valituksen tehnyttä osapuolta tai valituksen kohteena olevaa osapuolta; h) ’virallisella vapaapäivällä’ lauantaita ja sunnuntaita samoin kuin kaikkia muitakin päiviä, jotka osapuoli on virallisesti vahvistanut virallisiksi vapaapäiviksi[2]; i) ’paneelilla’ 312 artiklan mukaisesti asetettua paneelia; j) ’paneelin jäsenellä’ 312 artiklan mukaisesti asetetun paneelin jäsentä; k) ’valituksen kohteena olevalla osapuolella’ osapuolta, jonka väitetään rikkovan sopimuksen 309 artiklassa tarkoitettuja määräyksiä; se voi koostua yhdestä tai useammasta Keski-Amerikka-osapuolen tasavallasta; l) ’osapuolen edustajalla’ osapuolen ministeriön, viraston tai muun julkisen elimen nimeämää työntekijää tai henkilöä. 3. Valituksen kohteena oleva osapuoli vastaa riitojenratkaisumenettelyn logistisesta hallinnosta, erityisesti kokousten järjestämisestä, jollei toisin sovita. Riidan osapuolet jakavat kuitenkin järjestelyistä aiheutuvat kustannukset, paneelin jäsenten kustannukset ja kääntämiseen liittyvät kustannukset mukaan luettuina. ASIAKIRJOJEN, ILMOITUSTEN JA MUIDEN TIEDONANTOJEN TOIMITTAMINEN 4. Riidan osapuolten ja paneelin on toimitettava kaikki pyynnöt, ilmoitukset, kirjalliset lausumat ja muut asiakirjat vastaanottotodistusta vastaan, kirjattuna lähetyksenä, lähettipalvelua käyttäen, faksina, teleksinä, sähkeenä, sähköpostilla, internetlinkkinä tai muulla televiestintävälineellä, jolla asiakirjan lähettämisestä ja vastaanottamisesta jää tosite. Asiakirjan toimittavan osapuolen osalta toimituspäivänä pidetään lähettämistä koskevassa tositteessa mainittua päivämäärää. Asiakirjan vastaanottavan osapuolen osalta toimituspäivänä pidetään vastaanottamista koskevassa tositteessa mainittua päivämäärää. Aikaa, joka kuluu asiakirjan toimituspäivän ja sen tosiasiallisen vastaanottamispäivän välillä, ei oteta huomioon laskettaessa menettelyjen määräaikoja.[3] 5. Riidan osapuolen on samanaikaisesti toimitettava riidan toiselle osapuolelle 67 kohdassa tarkoitettuun toimistoon ja kullekin paneelin jäsenelle jäljennös kaikista kirjallisista lausumistaan. Jäljennös asiakirjasta on toimitettava myös sähköisessä muodossa. Vastaavasti riidan osapuolten ja paneelin on silloin, kun osastossa niin määrätään, toimitettava jäljennös lausumista assosiaatiokomitealle. 6. Kaikki paneelin tekemät ilmoitukset on osoitettava menettelyn osapuolten toimistoille. 7. Pyynnöissä, ilmoituksissa, kirjallisissa lausumissa tai muissa paneelimenettelyyn liittyvissä asiakirjoissa olevat vähäiset kirjoitusvirheet voidaan oikaista toimittamalla uusi asiakirja, johon muutokset on merkitty selvästi. 8. Jos asiakirjan toimittamiselle asetettu viimeinen määräpäivä osuu menettelyn osapuolen viralliselle vapaapäivälle tai jos asianomainen toimisto on suljettu kyseisenä päivänä ylivoimaisen esteen vuoksi, asiakirja voidaan toimittaa seuraavana arkipäivänä kyseisen osapuolen osalta. PANEELIMENETTELYN ALOITTAMINEN 9. Kun paneelin jäsen on nimitetty 312 artiklan mukaisesti, nimitetyillä paneelin jäsenillä on 10 päivää aikaa hyväksyä nimitys. Paneelin jäsenen antamaan hyväksyntään on liitettävä menettelysäännöissä vahvistettu alustava vakuutus. 10. Jolleivät riidan osapuolet toisin sovi, henkilöt, jotka ovat toimineet sovittelijana tai muussa riitojen ratkaisemiseen liittyvässä tehtävässä, eivät voi toimia paneelin jäseninä myöhemmässä riita-asiassa, joka koskee samaa asiaa. 11. Jolleivät riidan osapuolet toisin sovi, niiden on oltava yhteydessä paneeliin tai tavattava se seitsemän päivän kuluessa 312 artiklan 6 kohdan mukaisesta paneelin asettamispäivästä sellaisten kysymysten määrittämiseksi, joita riidan osapuolet tai paneeli pitävät asianmukaisina, mukaan luettuina muun muassa paneelin jäsenille ja muille henkilöille 63, 64 ja 65 kohdan mukaisesti maksettavat korvaukset ja kulut. ENSIMMÄISET LAUSUMAT 12. Valituksen tehneen osapuolen on toimitettava ensimmäinen kirjallinen lausumansa 20 päivän kuluessa paneelin asettamispäivästä. Valituksen kohteena olevan osapuolen on toimitettava kirjallinen vastineensa 20 päivän kuluessa ensimmäisen kirjallisen lausuman toimittamispäivästä. PANEELIEN TOIMINTA 13. Paneelin on vahvistettava työskentelysuunnitelmansa, jonka puitteissa riidan osapuolilla on riittävästi aikaa toteuttaa kaikki menettelyn vaiheet. Työskentelysuunnitelmassa vahvistetaan tarkat päivämäärät ja määräajat kaikkien asiaan liittyvien tiedonantojen, lausumien ja muiden asiakirjojen toimittamiselle sekä paneelin järjestämille mahdollisille kuulemisille. Paneeli voi, jollei 19 kohdasta muuta johdu, muuttaa työskentelysuunnitelmaa omasta aloitteestaan tai osapuolten kanssa neuvoteltuaan, ja sen on joka tapauksessa ilmoitettava riidan osapuolille viipymättä kaikista muutoksista työskentelysuunnitelmaan. 14. Paneelin puheenjohtaja toimii puheenjohtajana kaikissa paneelin kokouksissa. Paneeli voi valtuuttaa puheenjohtajan tekemään hallinnollisia ja menettelytapapäätöksiä. 15. Paneeli voi hoitaa tehtäviään erilaisin välinein kuten puhelimitse, faksitse, kirjattuna lähetyksenä, lähettipalvelua käyttäen, teleksinä, sähkeenä, sähköpostilla, videoneuvottelujen tai internetlinkkien välityksellä, jollei sopimuksen IV osassa tai muualla toisin määrätä. Päättäessään käytettävästä välineestä paneelin on varmistettava, että kyseiset välineet eivät vähennä osapuolen oikeutta täysimääräisesti ja tehokkaasti osallistua menettelyyn. 16. Ainoastaan paneelin jäsenet voivat osallistua paneelin päätöksentekoon. Paneeli voi kuitenkin sallia avustajien, tulkkien tai kääntäjien läsnäolon asian käsittelyn aikana. 17. Menettelyä koskevan päätöksen tekeminen, mukaan luettua kyseistä asiaa koskeva paneelin päätös, on yksinomaan paneelin vastuulla eikä sitä saa siirtää muille. 18. Jos ilmenee menettelyihin liittyvä kysymys, josta ei ole määräyksiä osastossa eikä tässä työjärjestyksessä, paneeli voi hyväksyä kyseistä riitaa varten asianmukaisen menettelyn, joka on yhteensopiva kyseisten määräysten kanssa. 19. Kun paneeli katsoo, että on tarpeen muuttaa menettelyyn sovellettavaa määräaikaa tai tehdä muita menettelyyn liittyviä tai hallinnollisia mukautuksia, sen on ilmoitettava riidan osapuolille kirjallisesti muutoksen tai mukautuksen syistä ja tarvittavasta määräajasta tai mukautuksesta. Sopimuksen 317 artiklan 3 kohdassa asetettuja määräaikoja ei saa muuttaa, paitsi poikkeuksellisissa olosuhteissa. PANEELIN JÄSENEN KORVAAMINEN 20. Jos paneelin jäsen ei kykene osallistumaan menettelyyn, jättää tehtävänsä tai on korvattava toisella henkilöllä, uusi paneelin jäsen on valittava 312 artiklan mukaisesti. 21. Jos riidan osapuoli katsoo, että paneelin jäsen on rikkonut menettelysääntöjä tai ei täytä 325 artiklassa vahvistettuja vaatimuksia ja hänet olisi tästä syystä korvattava, kyseinen osapuoli voi pyytää paneelin jäsenen erottamista ilmoittamalla toiselle riidan osapuolelle 10 päivän kuluessa siitä ajankohdasta, jona se sai tietoonsa seikat, joiden perusteella paneelin jäsenen voidaan katsoa rikkoneen menettelysääntöjä. 22. Jos riidan osapuoli katsoo, että muu paneelin jäsen kuin puheenjohtaja on rikkonut menettelysääntöjä, riidan osapuolten on 10 päivän kuluessa neuvoteltava, ja jos ne niin sopivat, korvattava paneelin jäsen ja valittava uusi jäsen 312 artiklan mukaisesti. Jos riidan osapuolet eivät pääse sopimukseen tarpeesta korvata paneelin jäsen, kumpi tahansa riidan osapuoli voi pyytää siirtämään asian paneelin puheenjohtajalle, jonka päätös asiassa on lopullinen. Jos puheenjohtaja katsoo paneelin jäsenen rikkoneen menettelysääntöjä, valitaan uusi jäsen. Uuden jäsenen valinta tehdään 312 artiklan sen kohdan mukaisesti, jonka perusteella korvattava paneelin jäsen alun perin valittiin. Jos uutta jäsentä ei ole valittu 312 artiklan asiaa koskevan kohdan mukaisesti 10 päivän kuluessa siitä, kun puheenjohtaja on ilmoittanut osapuolille paneelin jäsenen rikkoneen menettelysääntöjä, puheenjohtaja valitsee uuden paneelin jäsenen. Valinta on tehtävä viiden päivän kuluessa, ja siitä on ilmoitettava viipymättä riidan osapuolille. 23. Jos riidan osapuoli katsoo, että paneelin puheenjohtaja on rikkonut menettelysääntöjä, osapuolten on 10 päivän kuluessa neuvoteltava, ja, jos ne niin sopivat, korvattava puheenjohtaja ja valittava uusi jäsen 312 artiklan mukaisesti. Jos riidan osapuolet eivät pääse sopimukseen tarpeesta korvata puheenjohtaja, kumpi tahansa riidan osapuoli voi pyytää, että asian käsittely annetaan jollekin niistä jäljellä olevista henkilöistä, jotka on valittu toimimaan puheenjohtajana osaston 325 artiklan 1 kohdan mukaisesti. Assosiaatiokomitean puheenjohtaja tai puheenjohtajan valtuuttama henkilö valitsee kyseisen henkilön nimen arvalla viiden päivän kuluessa siitä päivästä, jona pyyntö on toimitettu, osapuolten ollessa läsnä niin halutessaan. Päätös siitä, onko puheenjohtaja tarpeen korvata, on lopullinen. Jos kyseinen henkilö toteaa, että alkuperäinen puheenjohtaja on rikkonut menettelysääntöjä, hänen on valittava uusi puheenjohtaja arvalla osaston 325 artiklan 1 kohdassa tarkoitetusta henkilöiden luettelosta. Tämä valinta on suoritettava riidan osapuolten läsnä ollessa niiden näin halutessaan, ja sen on tapahduttava viiden päivän kuluessa edellisessä kohdassa tarkoitetusta arvonnasta. 24. Paneelin jäsenet, joiden uskotaan rikkoneen menettelysääntöjä, voivat myös erota ilman, että tämän eroamisen katsotaan merkitsevän niiden syiden paikkansapitävyyden hyväksymistä, joihin korvaamispyyntö perustui. 25. Paneelin on korvaavan jäsenen nimittämisen yhteydessä itsenäisesti päätettävä, toistetaanko kaikki tai osa kuulemisista. 26. Paneelimenettely on keskeytettävä 20, 21, 22, 23 ja 24 kohdan mukaisten menettelyjen edellyttämäksi ajaksi. KUULEMISET 27. Puheenjohtaja vahvistaa kuulemisen päivämäärän, paikan ja kellonajan yhteisymmärryksessä[4] riidan osapuolten ja paneelin muiden jäsenten kanssa ja ilmoittaa asiasta kirjallisesti riidan osapuolille. Jollei kuuleminen ole yleisöltä suljettu, menettelyn logistisesta hallinnosta vastaavan riidan osapuolen on asetettava kyseiset tiedot julkisesti saataville. Paneeli voi päättää olla järjestämättä kuulemista, jos riidan osapuolet tähän suostuvat. 28. Jolleivät riidan osapuolet toisin sovi, kuulemiset pidetään Brysselissä, kun valituksen kohteena olevana osapuolena on Euroopan unioni, ja asianomaisessa Keski-Amerikan pääkaupungissa, kun valituksen kohteena olevana osapuolena on Keski-Amerikka-osapuolen jokin tasavalta. 29. Paneeli voi järjestää ylimääräisiä kuulemisia, jos riidan osapuolet niin sopivat. 30. Kaikkien paneelin jäsenten on oltava läsnä kuulemisten koko keston ajan, jotta varmistetaan riidan tehokas ratkaiseminen ja paneelin toimien, päätösten ja tuomioiden pätevyys. 31. Seuraavat henkilöt voivat osallistua kuulemiseen riippumatta siitä, onko se suljettu yleisöltä vai ei: a) riidan osapuolten edustajat; b) riidan osapuolten neuvonantajat; c) hallintohenkilöstö, tulkit, kääntäjät ja istuntopöytäkirjojen laatijat; ja d) paneelin jäsenten avustajat. Ainoastaan riidan osapuolten edustajat ja neuvonantajat voivat esittää lausumia paneelille. 32. Riidan kummankin osapuolen on viimeistään viisi päivää ennen kokousta toimitettava paneelille luettelo henkilöistä, jotka esittävät kokouksessa suullisia väitteitä tai selvityksiä kyseisen osapuolen puolesta, ja muista edustajista tai neuvonantajista, jotka osallistuvat kokoukseen. Riidan osapuolet eivät saa sisällyttää valtuuskuntiinsa henkilöitä, joilla on suoraan tai välillisesti taloudellinen tai henkilökohtainen etu asiassa. Riidan osapuolet voivat vastustaa – kunhan ne ilmoittavat syynsä tähän – kenen tahansa edellä mainitun henkilön läsnäoloa. Paneeli päättää asiasta kunkin kuulemisen alussa. 33. Paneelien kuulemiset ovat yleisölle avoimia, jolleivät riidan osapuolet päätä, että ne ovat osittain tai kokonaan suljettuja yleisöltä. Paneeli kokoontuu kuitenkin suljetuin ovin silloin, kun riidan osapuolen lausuma ja väitteet sisältävät luottamuksellisia tietoja, mukaan luettuina muun muassa kaupalliset tiedot. 34. Paneeli järjestää kuulemisen seuraavassa esitetyllä tavalla ja varmistaa, että sekä valituksen tehneelle että valituksen kohteena olevalle osapuolelle annetaan yhtä paljon aikaa: Väite a) valituksen tehneen osapuolen väite; b) valituksen kohteena olevan osapuolen väite. Vastaväite a) vastaväite b) vastaus vastaväitteeseen. 35. Paneeli voi esittää kysymyksiä kummalle tahansa riidan osapuolista kuulemisen missä vaiheessa tahansa. 36. Paneeli laadituttaa kustakin kuulemisesta tarkan kirjallisen selostuksen, joka toimitetaan mahdollisimman nopeasti riidan osapuolille. 37. Kumpikin riidan osapuoli voi toimittaa 10 päivän kuluessa kuulemispäivästä täydentävän kirjallisen lausuman kuulemisen aikana esille tulleista asioista. KIRJALLISET KYSYMYKSET 38. Paneeli voi esittää milloin tahansa menettelyn aikana kirjallisia kysymyksiä jommallekummalle osapuolista tai niille molemmille. Kukin riidan osapuoli saa jäljennöksen kaikista paneelin esittämistä kysymyksistä. 39. Riidan osapuolen on myös toimitettava jäljennös paneelin kysymyksiin antamistaan kirjallisista vastauksista riidan toiselle osapuolelle. Kullekin riidan osapuolelle on annettava tilaisuus esittää kirjallisia huomautuksia toisen riidan osapuolen vastauksesta viiden päivän kuluessa toimituspäivästä. NÄYTTÖ 40. Riidan osapuolten on mahdollisuuksien mukaan toimitettava alun perin esittämänsä kirjallisen lausuman ja kirjallisen vastalausuman mukana näyttöä, joka tukee lausumassa esitettyjä väitteitä. Riidan osapuolet voivat myös esittää lisänäyttöä vastaväitteissään tai niihin antamissaan vastauksissa esitettyjen väitteiden tueksi. Riidan osapuolet voivat poikkeuksellisesti toimittaa lisänäyttöä silloin, kun tällainen näyttö on vasta tullut saataville tai on tullut riidan osapuolen tietoon kirjallisten lausumien vaihtamisen jälkeen tai kun paneeli pitää tällaista näyttöä asian kannalta merkityksellisenä, ja antaa toiselle riidan osapuolelle tilaisuuden esittää siitä huomautuksensa. LUOTTAMUKSELLISUUS 41. Riidan osapuolten ja niiden neuvonantajien on huolehdittava siitä, että paneelin kuulemiset säilyvät luottamuksellisina, kun ne järjestetään kokonaan tai osittain suljetuin ovin 33 kohdan mukaisesti. Riidan kummankin osapuolen ja niiden neuvonantajien on pidettävä luottamuksellisina riidan toisen osapuolen paneelille toimittamia ja luottamuksellisiksi luokittelemia tietoja. Jos riidan osapuoli toimittaa paneelille luottamuksellisen version kirjallisesta lausumastaan, sen on toisen riidan osapuolen pyynnöstä toimitettava lausumaan sisältyvistä tiedoista myös yleisölle julkistettavissa oleva tiivistelmä 15 päivän kuluessa joko pyynnön tai lausuman toimittamispäivästä, sen mukaan kumpi niistä on myöhempi. Mikään tässä työjärjestyksessä ei estä riidan osapuolta julkistamasta yleisölle omaa kantaansa koskevia lausuntoja edellyttäen, että ne eivät sisällä luottamuksellisia kaupallisia tietoja. YKSIPUOLISET YHTEYDET 42. Paneeli ei saa tavata riidan osapuolta tai ottaa yhteyttä riidan osapuoleen, jos toinen riidan osapuoli ei ole paikalla. 43. Paneelin jäsen ei saa keskustella menettelyn kohteena olevaan asiaan liittyvistä seikoista riidan toisen osapuolen tai molempien riidan osapuolten kanssa muiden paneelin jäsenten poissa ollessa. TIEDOT JA TEKNINEN APU 44. Pyytäessään tietoja ja teknistä apua 320 artiklan 2 kohdan mukaisesti paneelin on pyydettävä näitä tietoja ja teknistä apua mahdollisimman varhaisessa vaiheessa ja joka tapauksessa 15 päivän kuluessa lopullisen kuulemisen päivämäärästä, ellei paneeli voi osoittaa, että on kyse poikkeuksellisista olosuhteista. 45. Ennen tietojen tai teknisen avun pyytämistä paneelin on vahvistettava ja annettava riidan osapuolille tiedoksi menettelyt, joita se aikoo noudattaa tietojen saamiseksi. Menettelyissä on a) tarjottava riidan osapuolille tilaisuus toimittaa paneelille kirjallisia huomautuksia niistä tosiseikoista, joita asiantuntijoita, laitoksia tai muita lähteitä pyydetään käsittelemään; b) ilmoitettava, miten paneeli nimeää ja nimittää asiantuntijan tai neuvonantajan ja miten vahvistetaan se ajanjakso, jonka kuluessa tiedot tai tekninen apu on annettava; ja c) täsmennettävä riittävä ajanjakso, jonka kuluessa riidan osapuolet voivat esittää huomautuksia asiantuntijan, laitoksen tai muun lähteen antamista tiedoista tai teknisestä avusta. 46. Paneeli ei voi valita tekniseksi neuvonantajaksi henkilöä, jolla on taloudellinen tai henkilökohtainen etu menettelyn kohteena olevassa asiassa tai jonka työnantajalla, yhteistyökumppanilla, lähipiiriin kuuluvalla tai sukulaisella on samanlainen etu. Joka tapauksessa 325 artiklan 2 kohdassa määrättyjä vaatimuksia sovelletaan asiantuntijoiden, laitosten tai muiden lähteiden valintaan. 47. Jos esitetään tietojen ja teknisen avun saamista koskeva pyyntö 320 artiklan 2 kohdan mukaisesti, paneelin on harkittava, onko määräajat keskeytettävä, kunnes kyseiset tiedot on vastaanotettu. AMICUS CURIAE -LAUSUMAT 48. Jolleivät riidan osapuolet toisin sovi, paneeli voi saada amicus curiae -lausumia riidan osapuolten alueelle sijoittautuneilta luonnollisilta henkilöiltä tai oikeushenkilöiltä, joita asia koskee, kunhan ne esitetään 10 päivän kuluessa paneelin asettamispäivästä. 49. Lausumalta edellytetään, että a) se on henkilön, jota asia koskee, tai tämän edustajan päiväämä ja allekirjoittama; b) se on laadittu riidan osapuolten 55 kohdan mukaisesti valitsemalla kielellä tai valitsemilla kielillä; c) se on tiivis ja enintään 15 konekirjoitusliuskan pituinen mahdollisine liitteineen; ja d) sillä on suoraan merkitystä niiden oikeudellisten seikkojen ja tosiseikkojen kannalta, jotka on toimitettu paneelin tarkasteltaviksi. 50. Lausumaan on liitettävä kirjallinen vakuutus, johon sisältyvät selkeästi a) kuvaus lausuman tekevästä henkilöstä, jota asia koskee, mukaan luettuna sen perustamis- ja sijaintipaikka, sen toiminnan luonne, sen rahoituslähteet ja tarvittaessa kyseiset tiedot vahvistava asiakirja-aineisto; b) maininta siitä, onko henkilö, jota asia koskee, suoraan tai välillisesti sidoksissa kumpaankaan riidan osapuoleen, sekä se, onko se saanut tai saako se mitään taloudellista tai muuta tukea kummaltakaan riidan osapuolelta, muulta hallitukselta, henkilöltä tai organisaatiolta yleisesti tai valmistellessaan lausumaa; ja c) lyhyt tiivistelmä siitä, miten asianomaisen henkilön lausuma auttaisi ratkaisemaan riidan. 51. Lausumat on osoitettava paneelin puheenjohtajalle 49 kohdassa vahvistetuilla kielillä. 52. Paneeli ei käsittele amicus curiae -lausumia, jotka eivät ole edellä mainittujen sääntöjen mukaisia. 53. Paneelin on lueteltava asiasta tekemässään päätöksessä kaikki amicus curiae ‑lausumat, jotka se on saanut ja jotka ovat edellä mainittujen sääntöjen mukaisia. Paneeli ei ole velvollinen käsittelemään päätöksessään kyseisissä lausumissa esitettyjä tosiseikkoihin tai oikeudellisiin seikkoihin liittyviä väitteitä. Paneelin tämän työjärjestyksen mukaisesti saamat lausumat toimitetaan riidan osapuolille mahdollisten huomautusten saamiseksi. KIIREELLISET TAPAUKSET 54. Sopimuksen 313 artiklan 3 kohdassa tarkoitetuissa kiireellisissä tapauksissa paneeli mukauttaa asianmukaisesti tässä työjärjestyksessä mainittuja määräaikoja. MENETTELYN KIELI, KÄÄNTÄMINEN JA TULKKAUS 55. Sopimuksen 310 artiklassa tarkoitetuissa neuvotteluissa ja viimeistään 11 kohdassa tarkoitetussa kokouksessa riidan osapuolet pyrkivät sopimaan, käytetäänkö paneelin menettelyissä työkielenä tai -kielinä englantia, espanjaa tai molempia. 56. Paneelin päätökset, mukaan luettuna kyseisestä asiasta annettu päätös, laaditaan ja annetaan tiedoksi riidan osapuolten valitsemalla kielellä tai valitsemilla kielillä. Paneelin päätösten kääntämisestä aiheutuvat kustannukset jaetaan tasan riidan osapuolten kesken. 57. Kukin riidan osapuoli vastaa kaiken muun tarpeelliseksi katsomansa käännättämisen kustannuksista. MENETTELYJEN MÄÄRÄAIKOJEN LASKEMINEN 58. Jos osaston määräysten tai tämän työjärjestyksen mukaisesti tai paneelin päätöksellä, jonkin toimen, menettelyvaiheen tai kuulemisen on tapahduttava ennen tiettyä päivämäärää tai tapahtumaa tai kyseisenä päivämääränä tai sen jälkeen, kyseistä päivämäärää tai kyseisen tapahtuman päivämäärää ei sisällytetä mukaan laskettaessa osastossa tai tässä työjärjestyksessä määrättyä tai paneelin vahvistamaa määräaikaa. 59. Kaikki osaston määräyksissä ja tässä työjärjestyksessä vahvistetut määräajat lasketaan sitä päivää seuraavasta päivästä, jona pyyntö, ilmoitus, kirjallinen lausuma tai muu asiakirja on toimitettu asiakirjan vastaanottaneelle osapuolelle. 60. Aikaa, joka kuluu asiakirjan toimituspäivän ja sen tosiasiallisen vastaanottamispäivän välillä, ei oteta huomioon laskettaessa menettelyjen määräaikoja 4 kohdan mukaisesti. 61. Jos osapuoli saa asiakirjan eri päivänä kuin toinen osapuoli, määräaika, jonka laskeminen perustuu kyseisen asiakirjan vastaanottamiseen, lasketaan sen päivämäärän perusteella, jona asiakirja saatiin viimeisenä. 62. Jos määräaika päättyy jommankumman tai kummankin riidan osapuolen virallisena vapaapäivänä, määräaikaa pidennetään seuraavaan työpäivään. KUSTANNUKSET 63. Jollei paneeli päätä, että on kyse poikkeuksellisista olosuhteista,[5] paneelin jäsenten, avustajien, asiantuntijoiden, laitosten tai muiden 320 artiklan mukaisesti kuultujen lähteiden palkkioista, näiden matka- ja majoituskustannuksista ja muista hyväksyttävistä kustannuksista samoin kuin paneelimenettelyn yleisistä hallinnollisista kustannuksista vastaavat yhtä suurin osuuksin riidan osapuolet paneelin esittämän kulukorvaushakemuksen mukaisesti. 64. Paneelin jäsenten on pidettävä täydellistä ja yksityiskohtaista kirjaa aiheutuneista kustannuksista ja esitettävä kulukorvaushakemus osapuolten 67 kohdan mukaisesti nimeämälle toimistolle samoin kuin tositteet kustannusten korvaamista ja maksamista varten. Sama koskee myös avustajia ja 320 artiklan mukaisesti nimettyjä henkilöitä sikäli kuin on kyse heidän erityisasemastaan paneelin jäsenen tai paneelin avustajana, tai asiantuntijoita, laitoksia tai muita lähteitä, joista tietoja ja teknistä apua hankitaan. 65. Assosiaationeuvosto vahvistaa kaikkien edellä mainittujen henkilöiden tukikelpoiset kustannukset sekä maksettavat korvaukset ja palkkiot, joiden on oltava WTO:n standardien mukaiset. 66. Edellä olevia sääntöjä sovelletaan yhtä lailla sovittelujärjestelmän sovittelijoihin. RIITOJENRATKAISMENETTELYJEN JA SOVITTELUJÄRJESTELMÄN YHTEYDESSÄ NIMETTY TOIMISTO 67. Kukin osapuoli a) nimeää toimiston hoitamaan tämän työjärjestyksen asiaan liittyvissä kohdissa mainittuja tehtäviä; ja b) ilmoittaa assosiaatiokomitealle nimetyn toimiston osoitteen. 68. Kaikki riitojen ratkaisemista käsittelevässä osastossa, työjärjestyksessä ja sovittelujärjestelmää käsittelevässä osastossa tarkoitetut ilmoitukset ja asiakirjojen toimitukset on hoidettava tämän toimiston kautta. MUUT MENETTELYT 69. Tätä työjärjestystä sovelletaan myös 315 artiklan 3 kohdan, 316 artiklan 2 kohdan, 317 artiklan 3 kohdan ja 318 artiklan 2 kohdan nojalla vahvistettuihin menettelyihin. Tässä työjärjestyksessä mainitut määräajat on kuitenkin mukautettava paneelin päätöksen tekemisen erityisiin määräaikoihin kyseisissä muissa menettelyissä. OSASTON JA TYÖJÄRJESTYKSEN NOUDATTAMINEN 70. Osapuolten ja paneelin on varmistettava, että niiden edustajat, neuvonantajat, avustajat ja muut henkilöt, jotka osallistuvat osaston määräysten ja tämän työjärjestyksen mukaisen menettelyn johonkin osaan, noudattavat asiaankuuluvia määräyksiä ja osapuolten hyväksymiä tai paneelin vahvistamia mahdollisia täydentäviä sääntöjä. LIITE B EU:N JA KESKI-AMERIKAN ASSOSIAATIONEUVOSTON PÄÄTÖKSEEN nro 2/[...], annettu […] päivänä […]kuuta […], Paneelin jäseniin ja sovittelijoihin sovellettavat menettelysäännöt Määritelmät 1. Näissä menettelysäännöissä tarkoitetaan a) ’sopimuksella’ Euroopan unionin ja sen jäsenvaltioiden sekä Keski-Amerikan välillä tehtyä assosiaatiosopimusta; b) ’osastolla’ riitojen ratkaisemista koskevaa sopimuksen X osastoa; c) ’artiklalla’ koko sopimuksen asianomaista artiklaa; d) ’avustajalla’ henkilöä, joka paneelin jäsenen tai paneelin toimeksiannon mukaisesti suorittaa tutkimuksia tai avustaa paneelin jäsentä tai paneelia siten kuin riidassa edellytetään; e) ’ehdokkaalla’ henkilöä, jota harkitaan paneelin jäseneksi 310 artiklan nojalla; f) ’sovittelijalla’ henkilöä, joka toteuttaa sovittelumenettelyn muita kuin tariffitoimenpiteitä koskevaa sovittelujärjestelmää käsittelevän sopimuksen XI osaston mukaisesti; g) ’jäsenellä’ tai ’paneelin jäsenellä’ 312 artiklan mukaisesti asetetun paneelin jäsentä; h) ’menettelyllä’, jollei toisin määrätä, osaston mukaista paneelimenettelyä; ja i) ’henkilöstöllä’, jäsenen osalta, muita jäsenen ohjauksessa ja valvonnassa olevia henkilöitä kuin avustajia. Menettelyä koskevat velvollisuudet 2. Jokaisen ehdokkaan ja jäsenen on vältettävä käyttäytymästä epäasianmukaisesti ja antamasta vaikutelmaa epäasianmukaisesta käyttäytymisestä, oltava riippumaton ja puolueeton, vältettävä välittömiä ja välillisiä eturistiriitoja sekä varmistettava käyttäytymisellään riitojenratkaisumenettelyn ja riitojenratkaisujärjestelmän luotettavuuden ja puolueettomuuden säilyminen. Entisten jäsenten on noudatettava entisten jäsenten velvollisuuksia ja luottamuksellisuutta käsittelevissä näiden menettelysääntöjen osissa vahvistettuja velvoitteita. Ilmoittamisvelvollisuudet 3. Ennen kuin ehdokas ilmoittaa hyväksyvänsä valintansa paneelin jäseneksi hänen on tarkasteltava kaikkia intressejä, suhteita tai muita näkökohtia, jotka todennäköisesti vaikuttavat hänen riippumattomuuteensa tai puolueettomuuteensa taikka joiden voidaan kohtuudella olettaa luovan vaikutelman epäasianmukaisesta käyttäytymisestä tai menettelyn puolueellisuudesta, ja ilmoitettava niistä. Tämän vuoksi ehdokkaan on kaikin kohtuullisesti toteutettavissa olevin toimin pyrittävä selvittämään kyseiset intressit, suhteet ja seikat. 4. Rajoittamatta edellä sanotun yleispätevyyttä ehdokkaiden on ilmoitettava vilpittömässä mielessä a) kaikki taloudelliset tai henkilökohtaiset intressit i) menettelyssä tai sen tuloksen osalta, ja ii) oikeudenkäynti-, hallinto- tai välimiesmenettelyssä, johon liittyy asioita, joihin sellaisella menettelyllä, johon ehdokasta harkitaan, saattaa olla suora tai välillinen vaikutus. b) ehdokkaan työnantajan, yhteistyökumppanin, lähipiiriin kuuluvan tai perheenjäsenen taloudelliset intressit i) menettelyssä tai sen tuloksen osalta, ja ii) oikeudenkäynti-, hallinto- tai välimiesmenettelyssä, johon liittyy asioita, joihin sellaisella menettelyllä, johon ehdokasta harkitaan, saattaa olla suora tai välillinen vaikutus. c) kaikki nykyiset tai aiemmat taloudelliset, kaupalliset, ammatilliset, perhe-, sosiaaliset tai työskentelysuhteet johonkin osapuolista tai niiden edustajista tai neuvonantajista tai tämänkaltaiset suhteet, joissa on mukana ehdokkaan työnantaja, yhteistyökumppani, lähipiiriin kuuluva tai perheenjäsen; ja d) muut näkökohdat, jotka voivat johtaa puolueellisuuteen tai luovan vaikutelman puolueellisuudesta. 5. Edellä olevan 3 ja 4 kohdan noudattamiseksi kaikkien ehdokkaiden, jotka on valittu paneelin jäseniksi ja jotka ovat hyväksyneet nimityksensä, on täytettävä ilmoittamista koskeva alustava vakuutus. Vakuutus ja ehdokkaan nimitystään koskeva hyväksyntä on toimitettava osapuolille tarkasteltaviksi. 6. Jäsenen on nimittämisensä jälkeen edelleen kohtuullisesti toteutettavissa olevin toimin pyrittävä selvittämään näiden menettelysääntöjen 3 ja 4 kohdassa tarkoitetut intressit, suhteet ja seikat sekä ilmoitettava niistä. Ilmoittamisvelvollisuus on jatkuva velvollisuus, joka edellyttää jäseneltä kaikkien menettelyn missä tahansa vaiheessa mahdollisesti esille tulevien intressien, suhteiden ja seikkojen ilmoittamista. Jäsenen on ilmoitettava tällaiset intressit, suhteet ja muut näkökohdat toimittamalla ne kirjallisesti osapuolille tarkasteltaviksi ja esitettävä jäljennös assosiaatiokomitealle. 7. Jäsen saa ilmoittaa assosiaatiokomitealle osapuolten tarkastelemista varten ainoastaan seikkoja, jotka koskevat menettelysääntöjen todellisia tai mahdollisia rikkomuksia. Jäsenten tehtävät 8. Nimityksensä hyväksyttyään jäsenen on suoritettava jäsenen tehtävät täsmällisesti ja nopeasti koko menettelyn ajan oikeudenmukaisuutta ja huolellisuutta noudattaen. 9. Jäsenen on otettava huomioon ainoastaan sellaiset seikat ja päätettävä ainoastaan sellaisista seikoista, jotka tulevat esille menettelyssä ja jotka ovat välttämättömiä päätöksen tekemistä varten, eikä hän saa siirtää tehtäväänsä kenellekään muulle. 10. Jäsenen on toteutettava kaikki aiheelliset toimenpiteet sen varmistamiseksi, että hänen avustajansa ja henkilöstönsä ovat tietoisia menettelyä koskevia velvollisuuksia, ilmoittamisvelvollisuuksia, jäsenten riippumattomuutta, puolueettomuutta ja oikeuksia, entisten jäsenten velvollisuuksia ja luottamuksellisuutta koskevista näiden menettelysääntöjen osista ja noudattavat niitä. 11. Jäsenellä ei saa olla menettelyä koskevia yksipuolisia yhteyksiä. Jäsenten riippumattomuus, puolueettomuus ja oikeudet 12. Jäsenen on oltava riippumaton ja puolueeton ja vältettävä antamasta vaikutelmaa epäasianmukaisesta käyttäytymisestä tai puolueellisuudesta; hänen toimintaansa eivät saa vaikuttaa oman tai muiden edun tavoittelu, ulkopuolinen painostus, poliittiset näkökohdat, julkiset vaatimukset, lojaalius osapuolelle tai arvostelun pelko. 13. Jäsen ei saa suoraan eikä välillisesti sitoutua mihinkään velvoitteeseen eikä hyväksyä mitään etua, joka voisi jollakin tavalla estää tai näyttää estävän hänen tehtäviensä asianmukaisen suorittamisen. 14. Jäsen ei saa käyttää asemaansa paneelissa omien henkilökohtaisten tai yksityisten etujensa ajamiseen ja hänen on vältettävä toimia, jotka voivat antaa vaikutelman siitä, että muilla on erityisasema vaikuttaa häneen. 15. Jäsen ei saa antaa talous-, liike-, ammatti- tai perhesuhteiden tai sosiaalisten suhteiden taikka niihin liittyvien velvollisuuksien vaikuttaa käytökseensä tai arvostelukykyynsä. 16. Jäsenen on vältettävä sellaisia suhteita tai taloudellisia tai muita henkilökohtaisia intressejä, jotka todennäköisesti vaikuttavat hänen puolueettomuuteensa tai joiden voidaan kohtuudella olettaa luovan vaikutelman epäasianmukaisesta käyttäytymisestä tai puolueellisuudesta. 17. Jäsen ei saa rajoittaa muiden jäsenten oikeutta ja velvollisuutta osallistua täysimääräisesti kaikkiin menettelyn asiaankuuluviin näkökohtiin tai viedä heiltä näitä oikeuksia tai velvollisuuksia. Entisten jäsenten velvollisuudet 18. Kaikkien entisten jäsenten on vältettävä toimia, jotka voivat luoda vaikutelman, että he olivat tehtäviään suorittaessaan puolueellisia tai hyötyivät paneelin päätöksestä tai tuomiosta. Luottamuksellisuus 19. Jäsen tai entinen jäsen ei saa milloinkaan ilmaista tai käyttää menettelyä koskevia tai menettelyn aikana saatuja ei-julkisia tietoja muihin tarkoituksiin kuin menettelyä varten, eikä hän saa missään tapauksessa ilmaista tai käyttää edellä mainitun kaltaisia tietoja henkilökohtaisen hyödyn saamiseksi tai hyödyn saamiseksi muille taikka muiden etujen vahingoittamiseksi. 20. Jäsen ei saa ilmaista paneelin asiaa käsittelevän päätöksen sisältöä tai osia siitä ennen sen julkaisemista osaston määräysten mukaisesti. 21. Jäsen tai entinen jäsen ei saa milloinkaan ilmaista paneelin päätösneuvottelujen sisältöä, kenenkään jäsenen mielipidettä eikä mitään muutakaan menettelyyn liittyvää ei-julkista näkökohtaa. Sovittelijat 22. Näissä menettelysäännöissä kuvattuja jäseniin tai entisiin jäseniin sovellettavia määräyksiä sovelletaan soveltuvin osin myös sovittelijoihin. LIITE III EU:N JA KESKI-AMERIKAN ASSOSIAATIONEUVOSTON PÄÄTÖS nro 3/[...], annettu […] päivänä […]kuuta […], paneelin jäsenten luettelon hyväksymisestä EU:N JA KESKI-AMERIKAN ASSOSIAATIONEUVOSTO, joka ottaa huomioon sopimuksen Euroopan unionin ja sen jäsenvaltioiden sekä Keski-Amerikan välisestä assosiaatiosta, jäljempänä ’sopimus’, ja erityisesti sen 6 artiklan ja 325 artiklan sekä katsoo seuraavaa: (1) Sopimuksen 6 artiklan 1 kohdan mukaisesti assosiaationeuvosto käyttää päätösvaltaa sopimuksessa määrätyissä tapauksissa. (2) Sopimuksen 325 artiklan 1 kohdassa määrätään, että assosiaationeuvosto laatii luettelon 36 henkilöstä, jotka ovat halukkaita ja kykeneviä toimimaan riitojen ratkaisemista käsittelevässä sopimuksen X osastossa tarkoitetun paneelin jäseninä, ON PÄÄTTÄNYT SEURAAVAA: Ainoa artikla Hyväksytään luettelo paneelin jäsenistä, sellaisena kuin se on esitetty liitteessä. Tämä päätös tulee voimaan päivänä, jona se hyväksytään. Tehty …. xxx EU:n ja Keski-Amerikan assosiaationeuvoston puolesta […] Costa Rican puolesta || […] El Salvadorin puolesta || […] Guatemalan puolesta || || […] Hondurasin puolesta || […] Nicaraguan puolesta […] Euroopan unionin puolesta || […] Panaman puolesta LIITE EU:N JA KESKI-AMERIKAN ASSOSIAATIONEUVOSTON PÄÄTÖKSEEN nro 3/[...], annettu […] päivänä […]kuuta […], LUETTELO PANEELIN JÄSENISTÄ Costa Rican ehdottamat paneelin jäsenet 1. Ernesto Fernández Monge 2. Federico Valerio de Ford El Salvadorin ehdottamat paneelin jäsenet 1. Cesar Ernesto Salazar Grande 2. Harold C. Lantan Guatemalan ehdottamat paneelin jäsenet 1. Ada Lissette Redondo Aguilera 2. Julio Roberto Bermejo Quiñones Hondurasin ehdottamat paneelin jäsenet 1. Ulises Mejía León-Gómez 2. Roberto Herrera Cáceres Nicaraguan ehdottamat paneelin jäsenet 1. Mauricio Herdocia 2. José René Orúe Panaman ehdottamat paneelin jäsenet 1. Yavel Francis Lanuza 2. Francisco Álvarez De Soto EU:n ehdottamat paneelin jäsenet 1. Giorgio Sacerdoti (Italia) 2. Ramon Torrent (Espanja) 3. Jacques Bourgeois (Belgia) 4. Pieter Jan Kuijper (Alankomaat) 5. Claus-Dieter Ehlermann (Saksa) 6. Jan Wouters (Belgia) 7. Laurence Boisson de Chazournes (Ranska) 8. Helene Ruiz Fabri (Ranska) 9. Meinhard Hild (Saksa) 10. Claudio Dordi (Italia) 11. Kim Van der Borght (Belgia) 12. Markus Krajewski (Saksa) Puheenjohtajat 1. Craig Van Graastek (Yhdysvallat) 2. Miriam Mercedes Maroun Marun (Venezuela) 3. Hugo Perezcano Díaz (Meksiko) 4. Ignacio Suárez Anzorena (Argentiina) 5. Carlos Vejar (Meksiko) 6. Didier Chambovey (Sveitsi) 7. Shotaro Oshima (Japani) 8. Jenniffer Hilman (Yhdysvallat) 9. Luiz Olavo Baptista (Brasilia) 10. Kirsten Hilman (Kanada) 11. Juan Antonio Buencamino (Filippiinit) 12. David Unterhalter (Etelä-Afrikka) LIITE IV EU:N JA KESKI-AMERIKAN ASSOSIAATIONEUVOSTON PÄÄTÖS nro 4/[...], annettu […] päivänä […]kuuta […], kaupan ja kestävän kehityksen asiantuntijoiden luettelon hyväksymisestä EU:N JA KESKI-AMERIKAN ASSOSIAATIONEUVOSTO, joka ottaa huomioon sopimuksen Euroopan unionin ja sen jäsenvaltioiden sekä Keski-Amerikan välisestä assosiaatiosta, jäljempänä ’sopimus’, ja erityisesti sen 6 artiklan ja 297 artiklan sekä katsoo seuraavaa: (1) Sopimuksen 6 artiklan 1 kohdan mukaisesti assosiaationeuvosto käyttää päätösvaltaa sopimuksessa määrätyissä tapauksissa. (2) Sopimuksen 297 artiklan 2 kohdassa määrätään, että assosiaationeuvosto hyväksyy luettelon 17 asiantuntijasta, joilla on asiantuntemusta ympäristölainsäännön, kansainvälisen kaupan tai kansainvälisistä sopimuksista johtuvien riitojen ratkaisemisen alalla, sekä luettelon 17 asiantuntijasta, joilla on asiantuntemusta työlainsäädännön, kansainvälisen kaupan tai kansainvälisistä sopimuksista aiheutuvien riitojen ratkaisemisen alalla, ON PÄÄTTÄNYT SEURAAVAA: Ainoa artikla Hyväksytään luettelo kaupan ja kestävän kehityksen asiantuntijoista, sellaisena kuin se on esitetty liitteessä. Tämä päätös tulee voimaan päivänä, jona se hyväksytään. Tehty …. xxx EU:n ja Keski-Amerikan assosiaationeuvoston puolesta […] Costa Rican puolesta || […] El Salvadorin puolesta || […] Guatemalan puolesta || || […] Hondurasin puolesta || […] Nicaraguan puolesta […] Euroopan unionin puolesta || […] Panaman puolesta LIITE EU:N JA KESKI-AMERIKAN ASSOSIAATIONEUVOSTON PÄÄTÖKSEEN nro 4/[...], annettu […] päivänä […]kuuta […], Luettelo kaupan ja kestävän kehityksen asiantuntijoista Asiantuntijat ympäristölainsäädännön, kansainvälisen kaupan tai kansainvälisistä sopimuksista aiheutuvien riitojen ratkaisemisen alalla Kansallisten asiantuntijoiden luettelo 1. Marieta Lizano Martínez 2. Alma Carolina Sánchez Fuentes 3. Francisco Khalil de León Barrios 4. Mario Noel Vallejo Larios 5. Javier Guillermo Hernández Munguía 6. Alexis Xavier Rodríguez Almanza 7. Joost Pauwelyn 8. Jorge Cardona 9. Karin Lukas 10. Hélène Ruiz Fabri 11. Laurence Boisson de Chazournes 12. Geert Van Calster Puheenjohtajat (jotka eivät ole osapuolten kansalaisia) 1. Claudia de Windt 2. Juan Carlos Urquidi Fell 3. Elizabeth Jaramillo Escobar 4. Janice Bellace 5. Arthur Appleton Asiantuntijat työlainsäädännön, kansainvälisen kaupan tai kansainvälisistä sopimuksista aiheutuvien riitojen ratkaisemisen alalla Kansallisten asiantuntijoiden luettelo 1. Manuel Francisco Umaña Soto 2. Carolina Morán 3. Mario Fuentes Destarac 4. Arnando Urtecho López 5. Adrián Meza 6. Rolando Murgas Torraza 7. Eddy Laurijssen 8. Jorge Cardona 9. Karin Lukas 10. Hélène Ruiz Fabri 11. Laurence Boisson de Chazournes 12. Geert Van Calster Puheenjohtajat (jotka eivät ole osapuolten kansalaisia) 1. Emilio Morgado Velenzuela 2. Juan Mailhos Gutiérrez 3. Jill Murray 4. Ross Wilson 5. Janice Bellace [1] Sopimuksen IV osan osalta assosiaatiokomitea hoitaa tämän tehtävän tiiviissä yhteistyössä sopimuksen 347 artiklan mukaisesti nimettyjen koordinaattorien kanssa. [2] Tähän sisältyvät pysyvät vapaapäivät, mukaan luettuina muun muassa uskonnolliset tai historialliset vapaapäivät, samoin kuin muut ei-pysyvät vapaapäivät. [3] Neuvottelijoiden huomautus: Keski-Amerikka-osapuoli pohtii vielä sitä, onko varasääntö tarpeen sellaisia tilanteita varten, joissa joko lähettämisestä tai vastaanottamisesta ei ole saatavilla tositetta. [4] Tässä kohdassa tarkoitetun kuulemisen tulos ei sido paneelia. [5] Neuvottelijoiden huomautus: Neuvottelijat sopivat, että riidan osapuolten olisi vastattava yhtä suurin osuuksin kaikista paneeliin ja paneelin työskentelyyn liittyvistä kustannuksista. Riidan osapuolet sopivat lisäksi, että jos yksi osapuoli on tarkoituksella halunnut estää tai muutoin väärinkäyttää riitojenratkaisumenettelyä, paneeli voi päättää, että kyseisen osapuolen on katettava suurempi osuus.